อยากทราบว่า อาการหายใจไม่เต็มปอดใจเต้นผิดปกติ แล้วก็เวียนหัวคล้ายจะคลื่นไส้ ง่วงนอนบ่อยเหนื่อยง่าย หิวบ่อย อาการแบบนี้ผิดปกติหรือจะเป็นโรคอะไรหรือป่าวคะ
สวัสดีค่ะ อาการหายใจไม่เต็มปอด เหนื่อยง่าย อาจมีสาเหตุจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลหากเหนื่อยมากขึ้นเรื่อยๆ เจ็บแน่นหน้าอกเหมือนโรคหัวใจดังกล่าวไป ตัวบวม ไอมาก มีไข้สูงร่วมด้วย ควรรีบไปพบแพทย์การดูแลตัวเองเบื้องต้น งดการออกแรงหนักไปชั่วคราวก่อน ถ้ามีอาการให้นั่งพัก พักผ่อนและดื่มน้ำให้เพียงพอ